CRISPR-Cas9: μελλοντικές εφαρμογές, νομικές και ηθικές προκλήσεις της γονιδιωματικής τροποποίησης
Creators: name: Τσιάλτα, Ευαγγελία Θεοδώρου
Publisher: name: Aristotle University of Thessaloniki
Year: 2023
Subjects: Εφαρμογές CRISPR-Cas9
Επεξεργασία γονιδιώματος
Γενετική τροποποίηση
CRISPR-Cas9 applications
Genome editing
Genetic modification

description: Η τεχνολογία CRISPR-Cas9 αποτελεί μία καινοτόμα μέθοδο επεξεργασίας του γονιδιώματος, με κύρια χαρακτηριστικά την αποτελεσματικότητα, την ακρίβεια, την ευελιξία και την δυνατότητα εξατομίκευσης στην τροποποίηση του DNA. Ανακαλύφθηκε αρχικά σε βακτήρια, ως σύστημα άμυνας κατά των ιών που τα προσβάλουν. Σύντομα όμως έγινε γνωστό πως μπορεί να αξιοποιηθεί για την πρόκληση στοχευμένων αλλαγών σε προκαρυωτικά και ευκαρυωτικά κύτταρα. Οι εφαρμογές της τεχνολογίας CRISPR-Cas9 είναι πολλές και εντάσσονται σε ποικίλους επιστημονικούς κλάδους. Ιδιαίτερα σπουδαίες είναι αυτές που αφορούν την ανθρώπινη υγεία. Για πολλές νόσους, όπως ο καρκίνος, το AIDS και οι αιμοσφαιρινοπάθειες, θεραπευτικές προσεγγίσεις μέσω CRISPR-Cas9 βρίσκονται ήδη στο στάδιο κλινικών δοκιμών. Παράλληλα, η εν λόγω μέθοδος βρίσκει εφαρμογές στη βιομηχανία τροφίμων, τη βιοενέργεια και τη βιοτεχνολογία φυτών. Εφόσον η τεχνολογία CRISPR-Cas9 δίνει τη δυνατότητα τροποποίησης του γενετικού υλικού οποιουδήποτε οργανισμού, θα πρέπει να υπάρχει ένα σαφές νομοθετικό πλαίσιο που θα ρυθμίζει τις θεμιτές και αθέμιτες χρήσεις της. Συγκεκριμένα, όσον αφορά τις εφαρμογές στον άνθρωπο, το ισχύον νομοθετικό πλαίσιο επιτρέπει τη γενετική τροποποίηση σωματικών κυττάρων για λόγους υγείας και απαγορεύει ρητά κάθε κλινική εφαρμογή της μεθόδου σε γαμετικά κύτταρα. Παράλληλα, ανακύπτουν αρκετοί βιοηθικοί προβληματισμοί σχετικά με τη γενετική τροποποίηση. Ενδεικτικά, αμφιλεγόμενα ζητήματα είναι η χρήση της τεχνολογίας αυτής για βελτίωση του ανθρώπου, αντί για θεραπεία, η εφαρμογή της σε γαμετικά κύτταρα και οι επιπτώσεις στις επόμενες γενιές, καθώς και η οικονομική προσβασιμότητά της στο ευρύ κοινό. Καθώς η έρευνα σχετικά με την τεχνολογία CRISPR-Cas9 συνεχίζεται και προκύπτουν όλο και περισσότερες πιθανές εφαρμογές, καθίσταται επιτακτική ανάγκη η διαλεύκανση των παραπάνω προβληματισμών και ενδεχομένως η αναθεώρηση του νομικού πλαισίου ώστε να βρίσκεται σε συμφωνία με τις τρέχουσες εξελίξεις της επιστήμης.
description: CRISPR-Cas9 is an innovative method of genome editing, that is mainly characterized by efficiency, precision, flexibility and the ability of personalization in DNA modification. It was originally discovered in bacteria, as a defense system against viruses that attack them. However, it soon became clear that it can be used to induce targeted changes in prokaryotic and eukaryotic cells. There are many applications of CRISPR-Cas9 technology in various scientific fields. Particularly important are those concerning human health. For many diseases, such as cancer, AIDS and hemoglobinopathies, therapeutic approaches via CRISPR-Cas9 are already in clinical trials. At the same time, this method can be applied in the food industry, bioenergy and plant biotechnology. Since CRISPR-Cas9 technology makes it possible to modify the genetic material of any organism, there should be a clear legislative framework to regulate its legitimate and illegitimate uses. Specifically, regarding its use in humans, the current legislative framework allows the genetic modification of somatic cells for health reasons and expressly prohibits any clinical application of the method to gametic cells. At the same time, several bioethical concerns arise regarding genetic modification. Indicatively, controversial issues are its use for human enhancement, rather than treatment, its application to gametes and the effects on subsequent generations, its economic accessibility to the general public. As research on CRISPR-Cas9 technology continues and more and more potential applications emerge, it becomes imperative to clarify the above concerns and possibly revise the legal framework to be in line with current scientific developments.